sagorsarker/bangla-wikipedia huggingface dataset:
বিলুপ্ত ভাষা

বিলুপ্ত ভাষা বা মৃত ভাষা এমন একটি ভাষা, যার আর কোনো বক্তা বেঁচে নেই। বিশেষ করে যদি ভাষাটির কোনোরূপ জীবন্ত সত্তা (ভাষাবংশের সাথে সম্পর্ক) না থাকে । একটি মৃত ভাষা এমন একটি ভাষা যা কোনো সম্প্রদায়ের স্থানীয় ভাষা নয়, এমনকি এটি যদি এখনও ব্যবহার করা হয়, যেমন- লাতিন ভাষা বা সংস্কৃত ভাষা। বর্তমানে যে ভাষাগুলির স্থানীয় ভাষাভাষী রয়েছে তাদেরকে মৃত ভাষাগুলি থেকে পৃথক করার জন্য "আধুনিক ভাষা" বলা হয়, বিশেষত শিক্ষা ক্ষেত্রে। অনেক ক্ষেত্রে শুধু বক্তার অভাবে একটি ভাষা বিলুপ্ত হয়ে যায়। আধুনিক যুগে, ভাষাগুলি সাধারণত সাংস্কৃতিক আগ্রাসন প্রক্রিয়ার ফলে বিলুপ্ত হয়ে পড়েছে। উদাহরণসরূপ, ইউরোপীয় দেশগুলিতে "লিংগুয়া ফ্রাঙ্কার" কারণে স্থানীয় ভাষাসমূহ ক্রমশ পরিত্যাগ করা হচ্ছে। 
২০০০ -এর দশকে বিশ্বব্যাপী মোট প্রায় ৭,০০০ ভাষা বিদ্যমান ছিল। এর মধ্যে সর্বাধিক বিলুপ্তির পথে ক্ষুদ্র ভাষা গুলো; ২০০৪ সালে প্রকাশিত একটি অনুমানে বলা হয়েছিল যে ২০৫০ সালের মধ্যে বর্তমানে কথিত ভাষাগুলির প্রায় ৯০% বিলুপ্ত হয়ে যাবে। 
সাধারণভাবে একটি কথিত ভাষা থেকে বিলুপ্ত ভাষয় রূপান্তরিত হয় তখনি যখন একটি ভাষা সরাসরি অন্য ভাষা দ্বারা প্রতিস্থাপিত হয়ে মৃত ভাষায় পরিনত হয়। উদাহরণস্বরূপ, ঔপনিবেশিকতার ফলে ইংরেজি, ফ্রেঞ্চ, পর্তুগিজ, স্প্যানিশ বা ডাচ দ্বারা অনেক স্থানীয় আমেরিকান ভাষা প্রতিস্থাপিত হয়।
অন্যদিকে একটি বিলুপ্ত ভাষা, যার কোন বক্তা নেই বা কোন লিখিত ব্যবহার নেই, দীর্ঘমেয়াদী কথোপকথন শেষ হয়ে যাওয়ার পরেও একটি ঐতিহাসিক ভাষা সাহিত্যিক বা লিটার্জিক্যাল ভাষা হিসেবে ব্যবহার করা যেতে পারে। এই ধরনের ভাষাকে কখনও কখনও "মৃত ভাষা" হিসাবে উল্লেখ করা হয়, কিন্তু এগুলো শাস্ত্রীয় ভাষা থেকেও আরও কঠিন। যেমন একটি বিশিষ্ট পশ্চিমা ভাষার উদাহরণ হলো ল্যাটিন, কিন্তু তুলনামূলক ঘটনাও বিশ্ব ঐতিহাসিক পর্যায়েও liturgical ভাষার মতো সর্বজনীন প্রবণতার ভাষা ধরে রাখার প্রবণতা খুজেঁ পাওয়া যায়।
যে সকল ভাষার ক্ষেত্রে বক্তার পাশাপাশি কোনো সাহিত্য খুজেঁ পাওয়া যায় না সেক্ষেত্রে তাকে বিলুপ্ত ভাষা বলা যেতে পারে।
ভাষা পুনরুজ্জীবন হলো নতুন প্রজন্মের স্থানীয় ভাষাভাষীদের দ্বারা দৈনন্দিন ব্যবহারের জন্য সম্প্রতি বিলুপ্ত ভাষা পুনরায় চালু করার প্রচেষ্টা। 
এটি ২০০০ সালের পর বিলুপ্ত হওয়ার খবর হিসাবে প্রকাশিত ভাষাগুলির একটি তালিকা। সম্পূর্ণ তালিকা দেখার বিলুপ্ত ভাষার তালিকা দেখুন।
স্বরূপ দত্ত

স্বরূপ দত্ত (২২ জুন ১৯৪১–২২ জুন ১৯৪১) হলেন একজন ভারতীয় অভিনেতা। তার পুত্র সারণ দত্ত হলেন একজন চলচ্চিত্র পরিচালক।
স্বরূপ দত্ত ১৯৪১ সালের ২২ জুন জন্মগ্রহণ করেন। ১৯৫৮ সালে তিনি সাউথ পয়েন্ট স্কুল থেকে ম্যাট্রিকুলেশন পাস করেন। এরপর রামকৃষ্ণ মিশন বিদ্যামন্দির থেকে ইন্টারমিডিয়েট পাস করেন তিনি। তারপর তিনি সেন্ট জেভিয়ার্স কলেজ থেকে অর্থনীতিতে স্নাতক ডিগ্রি লাভ করেন
বিদ্যালয়ে পড়াকালীন সময় থেকেই তার সাথে উৎপল দত্তের পরিচয় ঘটে। তিনি উৎপল দত্তের সাথে মঞ্চে অভিনয় করেছেন। ১৯৬৮ সালে মুক্তিপ্রাপ্ত তপন সিংহ পরিচালিত "আপনজন" চলচ্চিত্রের মাধ্যমে তার রূপালি পর্দায় অভিষেক ঘটে। চলচ্চিত্র সেরা বাংলা পূর্ণদৈর্ঘ্য চলচ্চিত্র হিসেবে জাতীয় চলচ্চিত্র পুরস্কার জিতেছিল। তিনি ষাটের দশকের শেষভাগ ও সত্তরের দশকে অনেক ভারতীয় বাংলা চলচ্চিত্রে মুখ্য চরিত্রের পাশাপাশি অন্যান্য চরিত্রে অভিনয় করেছেন। ১৯৭১ সালে তিনি জয়া বচ্চনের (তখন জয়া ভাদুড়ি) বিপরীতে হিন্দি ভাষার চলচ্চিত্র "উপহার" এ অভিনয় করেন। তিনি ২০১৯ সালের ১৭ জুলাই ৭৮ বছর বয়সে মৃত্যুবরণ করেন।
ফুরফুরা (গ্রাম)

ফুরফুরা ভারতের পশ্চিমবঙ্গের হুগলি জেলার শ্রীরামপুর মহকুমার জাঙ্গিপাড়া সমষ্টি উন্নয়ন ব্লকের একটি গ্রাম। গ্রামটি ফুরফুরা দরবার শরীফের জন্য পুরো উপমহাদেশে বিখ্যাত হয়ে আছে। ধর্মীয় ও আধ্যাত্মিক কারণে এই গ্রামে বছরে বহু দর্শনার্থী আসে। বিশেষ করে যখন পীরের মেলা চলে, তখন বহু মানুষ এই গ্রামে যাতায়াত করে। এই গ্রামে ৬০০০ এর বেশী মানুষ বসবাস করে, গ্রামে একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা সেবা প্রদান করা হয়।
১৩৭৫ সালে জনৈক মুকলিশ খান কর্তৃক নির্মিত একটি মসজিদকে কেন্দ্র করে এই গ্রামের ইতিহাস শুরু হয়। 
উল্লেখ্য, সেইসময়ে এক ক্ষত্রিয় রাজা এখানে রাজত্ব করত। রাজত্বকালে শাহ কবির হালিবি ও করমুদ্দিন নামে দুই মুসলিম সৈন্য এই ক্ষত্রিয় রাজার বিরুদ্ধে যুদ্ধ করে বিজয় লাভ করে।অন্য বর্ণনায় ৪ মুসলিম ভ্রাতা যুদ্ধ করে শহীদ হন।তাঁদেরকে ফুরফুরার ইতিহাসে ‘গন্জে শুহাদা’ বলা হয়।বিজয়ের পর যে আনন্দোৎসব করা হয়েছিল সে উৎসবকে ফার্সি ভাষায় ‘ফররে ফরাহ’ বলা হয়।কালের পরবর্তনের সাথে সাথে ‘ফররে ফরাহ’ শব্দ ফুরফুরা-তে পরিণত হয়।(সূত্রঃ ফুরফুরার ইতিহাসঃ ইশাআতে ইসলাম কুতুবখানা, মার্কাযে ইশাআতে ইসলাম, ফুরফুরা দরবার, ২/২, দারুস সালাম, মীরপুর ঢাকা, বাংলাদেশ) তাদের সমাধি আজও হিন্দু ও মুসলমান উভয় ধর্মের লোকের কাছে খুব পবিত্র।
বর্তমানে ১৮৪৫ সালে জন্ম নেওয়া পীর আবু বকর সিদ্দিকী ও তার পাঁচ ছেলে পাঁচ ছেলে আবদুল হাই সিদ্দিকী, আল্লামা আবু জাফর সিদ্দিকী, আবদুল কাদের সিদ্দিকী, নাজমুস সায়াদাত সিদ্দিকী ও জুলফিকার আলী সিদ্দিকীর মাজার রয়েছে। এসমস্ত মাজারের জন্য এই গ্রামটি ধর্মভিত্তিক পর্যটক ও পবিত্র স্থান বলে বিবেচিত হয়ে আসছে। এই পাঁচ পীর এই গ্রাম সহ অনন্য গ্রামে বহু শিক্ষাপ্রতিষ্ঠান ও দাতব্য প্রতিষ্ঠান নির্মাণ করেছেন। এই গ্রামে প্রতিবছর বাংলা বর্ষপঞ্জির ফালগুন মাসের ২১, ২২ ও ২৩ তারিখ দরবার শরীফের জলসা অনুষ্ঠিত হয়।
এই গ্রামে ৬০০০ এর বেশী মানুষ বসবাস করে। মুসলিম সংখ্যা বেশী হলেও এই গ্রামে হিন্দু সম্প্রদায়ের অস্তিত্ব রয়েছে।
এই গ্রামে স্কুল, কলেজ ও মাদ্রাসা শিক্ষাব্যবস্থা বিদ্যমান আছে। আলিয়া ও কওমি মাদ্রাসা রয়েছে, এসব প্রতিষ্ঠানের কিছু স্থানীয় পীরেরা তৈরি করেছিলো।
ফুরফুরা শরীফের একটি সরকারি গ্রামীণ হাসপাতাল রয়েছে যেখানে বিনামূল্যে চিকিৎসা করা হয়।
ওয়েব উন্নয়নকারী

ওয়েব ডেভেলপার ওয়েব সার্ভারে জমা রাখা তথ্য বা ডাটা ইন্টারনেট ও ওয়েব ব্রাউজারের মাধ্যমে দর্শন যোগ্য করার জন্য সফটওয়্যার বা ওয়েবসাইট তৈরী করে। ওয়েব ডেভেলপার ওয়েব ডিজাইনারের নকসা বা চিত্র অনুসরণ করে ওয়েবসাইট বা সফটওয়্যার তৈরী করে। একজন ওয়েব ডেভেলপার ওয়েবসাইট তৈরীর কলাকৌশল সম্পর্কে গভীর জ্ঞান থাকে।
ওয়েবসাইট তৈরী বা ওয়েব ডেভেলাপমেন্ট পদ্ধতি অনুসারে তিন (৩) ধরনের ওয়েব ডেভেলপার রয়েছে -
জঁ রাসিন

জঁ রাসিন (; ২২শে ডিসেম্বর, ১৬৩৯ - ২১শে এপ্রিল ১৬৯৯) ১৭শ শতকের একজন ফরাসি নাট্যকার। তাঁকে ধ্রুপদী ফরাসি বিয়োগান্ত নাটকের সেরা নাট্যকার হিসেবে গণ্য করা হয়। মোলিয়ের ও পিয়ের কর্নেইয়ের পাশাপাশি তিনি ১৭শ শতাব্দীতে ফ্রান্সের তিনজন প্রধান নাট্যকারের একজন। নাটকের পাশাপাশি তিনি কাব্য রচনা করেন এবং ফ্রান্সের রাজা ১৪শ লুইয়ের দরবারে ইতিহাস-লেখক হিসেবেও দায়িত্ব পালন করেন। ফ্রান্সের ছোট শহর লা ফের্তে-মিলোঁতে জন্মগ্রহণ করা রাসিন শৈশবেই তাঁর বাবা-মাকে হারান ও বাবার দিকের মাতাপিতামহের কাছে বড় হন। ছোটবেলাতেই তিনি সাহিত্য ও ধ্রুপদী সাহিত্যকর্মগুলির প্রতি অনুরক্ত ছিলেন। তিনি প্যারিসের উপকণ্ঠে অবস্থিত মর্যাদাবাহী পর-রোয়াইয়াল দে শঁ নামক খ্রিস্টান মঠটির বিদ্যালয়ে শিক্ষালাভ করেন ও সেখানে প্রাচীন গ্রিক ও রোমান লেখকদের রচনার কদর করতে শেখেন। সেখানকার শিক্ষকেরা ক্যাথলিক মণ্ডলীর একটি উপশাখা ইয়ানসেনবাদের অনুসারী ছিলেন, যাদের মানব-প্রকৃতি সম্পর্কিত নিরাশাবাদী দৃষ্টিভঙ্গির ছাপ পরবর্তীতে রাসিনের রচনায় দেখতে পাওয়া যায়, যদিও রাসিন নিজেই তাদের কৃচ্ছতাবাদী জীবনাদর্শ পরিত্যাগ করে মঞ্চনাটকের চাকচিক্যময় জগতে প্রবেশ করেছিলেন। ধ্রুপদী ভাষাগুলিতে পাণ্ডিত্য ও কাব্যিক প্রতিভার মেলবন্ধন পরবর্তীতে নাট্যকার হিসেবে রাসিনের সফলতার ভিত্তি স্থাপন করে।
রাসিন প্রথমে আইন নিয়ে পড়াশোনা করলেও পরে নাটক লেখাকেই কর্মজীবনের উপজীব্য করেন ও এ ক্ষেত্রে সফলতার সন্ধানে প্যারিসে পাড়ি জমান। এসময় তিনি জঁ দ্য লা ফোঁতেনের সাথেও সখ্যতা গড়ে তোলেন। ১৬৬৪ সালে বিয়োগান্ত নাটক "লা তেবাইদ" (থিবীয় জাতি) ছিল রাসিনের প্রথম প্রকৃত অর্থে সফল মঞ্চনাটক। তবে বিখ্যাত অভিনেতা ও নাট্যকার মোলিয়েরের সাথে একত্রে কাজ করেই তিনি পাদপ্রদীপের আলোয় চলে আসেন। শুরুতে সমস্যাসঙ্কুল পথ পাড়ি দিলেও শেষ পর্যন্ত রাসিন তার নিজস্ব স্বতন্ত্র শৈলী খুঁজে পান। তাঁর রচনার চরিত্রগুলি আবেগিক তীব্রতা ও মানসিক গভীরতার অধিকারী হয়ে থাকে। রাসিনের অন্যান্য প্রধান সাহিত্যকর্মগুলির মধ্যে আছে তাঁর সেরা সৃষ্টি "অঁদ্রোমাক" (১৬৬৭), "ফেদ্র" ও "ব্রিতানিকুস"। লেখালেখি করে আর্থিকভাবে স্বনির্ভর হবার পরে ১৬৭২ সালে রাসিন আকাদেমি ফ্রঁসেজের সদস্য নির্বাচিত হন ও ১৭৮৪ সালে ফ্রান্সের রাজার কাছ থেকে একটি অভিজাত উপাধি লাভ করেন। এর কয়েক বছর পরে তিনি নাটক লেখালেখিতে যতি টেনে রাজা ১৪শ লুইয়ের রাজদরবারে ইতিহাস লেখকের পদে কাজ করা শুরু করেন এবং রাজার সামরিক অভিযানগুলি সম্পর্কে লেখেন। রাণীর অনুরোধে আবারও নাটক লেখায় ফিরে এসে "এস্তের" ও "আতালি" নাটকগুলি লেখেন। ১৬৯৯ সালের যকৃতের কর্কটরোগে (ক্যান্সার) আক্রান্ত হয়ে প্যারিসে মৃত্যুবরণ করেন। ছোটবেলার বিদ্যালয় পর-রোয়াইল মঠে তাঁকে সমাধিস্থ করা হয়। মঠটি ধ্বংস হবার পরে তাঁর সমাধি প্যারিসে স্থানান্তর করা হয়।
রাসিনের নাটকগুলি বিয়োগবিধুরতা, পরিশীলিত ভাষা এবং মানুষের তীব্র অনুভূতি ও নৈতিকতার অনুসন্ধানের জন্য সমাদৃত। রাসিন তার নাটকগুলিতে প্রায়ই রোমান ও গ্রিক পুরাণ থেকে অনুপ্রেরণা নিয়েছেন। এগুলি আজও অধ্যয়ন ও মঞ্চায়ন করা হয়।
শিল্প ও সাংগঠনিক মনোবিজ্ঞান

শিল্প মনোবিজ্ঞান হল মনোবিজ্ঞানের যে শাখায় শিল্প-কারখানা ও ব্যবসা ক্ষেত্রে সংঘটিত মানব আচরণের বিজ্ঞানভিত্তিক ব্যাখ্যা প্রদান করে। শিল্প মনোবিজ্ঞান বিশেষভাবে শিল্প-কারখানা ও ব্যবসায় প্রতিষ্ঠানে নিযুক্ত ব্যক্তিদের আচরণ আলোচনা করলেও সাধারনভাবে এর পরিসর আরও বিস্তত। যেমন সরকারি অফিস,  আধা সরকারি অফিস বা স্বায়ত্বশাসিত প্রশাসনিক প্রাতিষ্ঠানের কার্যকলাপও শিল্প মনোবিজ্ঞানের আওতায় পড়ে। অতএব, ব্যাপক অর্থে শিল্প মনোবিজ্ঞানকে মানুষের কার্যকলাপ সংক্রান্ত বিজ্ঞান বলা চলে।
শিল্প মনোবিজ্ঞানের প্রধান লক্ষ্য হচ্ছে শিল্প-কারখানায় উৎপাদন বৃদ্ধিতে সহায়তা করা।  উৎপাদনের পরিমানগত এবং গুনগত মানের সমৃদ্ধি সাধন করা। যেহেতু এটি একটি মনোবিজ্ঞান তাই উৎপাদনের সাথে জড়িত কর্মচারীদের সকল আচরণ যেমন দক্ষতা, মনোবল, কর্মসন্তুষ্টি পর্যালোচনা করে। সঠিক ব্যক্তিদের নির্বাচন, সুষ্ঠ প্রশিক্ষণ এবং কর্ম প্রেরণা সৃষ্টি করাই শিল্প মনোবিজ্ঞানের উদ্দেশ্য। এমনকি কর্মচারীদের সমস্ত অভিযোগ শ্রবণ করে মালিকের মতামত নিয়ে উভয়ের মধ্যে সুসম্পর্ক সৃষ্টি করাও শিল্প মনোবিজ্ঞানের কাজ।
শিল্প মনোবিজ্ঞানের সংক্ষিপ্ত বিষয়বস্তু তুলে ধরা হল:
শিল্প মনোবিজ্ঞানের জন্ম ও বিকাশের সাথে যে সব মনোবিজ্ঞানী জড়িত ছিলেন তাঁদের মধ্যে স্কট ( W.D Scott) এর নাম বিশেষভাবে উল্লেখযোগ্য.
সানডে চিজোবা

সানডে চিজোবা এনওয়াদিয়ালু (; জন্ম: ১০ অক্টোবর ১৯৮৯; সানডে চিজোবা নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব রহমতগঞ্জের হয়ে আক্রমণভাগের খেলোয়াড় হিসেবে খেলেন। তিনি মূলত আক্রমণভাগের খেলোয়াড় হিসেবে খেলে থাকেন।
২০১০–১১ মৌসুমে, নাইজেরীয় ক্লাব ক্রাউনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি বাংলাদেশী ক্লাব মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, চার্চিল ব্রাদার্স এবং ঢাকা আবাহনীর হয়ে খেলেছেন। ২০২১–২২ মৌসুমে, তিনি ঢাকা আবাহনী হতে বাংলাদেশী ক্লাব রহমতগঞ্জে যোগদান করেছেন।
ব্যক্তিগতভাবে, চিজোবা বেশ কিছু পুরস্কার জয়লাভ করেছেন, যার মধ্যে ২০১৮ বাংলাদেশ ফেডারেশন কাপের শীর্ষ গোলদাতার পুরস্কার জয় অন্যতম। দলগতভাবে, চিজোবা এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
সানডে চিজোবা এনওয়াদিয়ালু ১৯৮৯ সালের ১০ই অক্টোবর তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্কোস ভিনিসিয়াস ডি কোস্তা সোয়ারেস

মার্কোস ভিনিসিয়াস একজন ব্রাজিলীয় আক্রমণভাগের ফুটবলার।তিনি বাংলাদেশ ফুটবল প্রিমিয়ার লিগের ক্লাব বসুন্ধরা কিংসের হয়ে খেলেন।
হৃদয়ের রংধনু

হৃদয়ের রংধনু হল একটি বাংলাদেশি চলচ্চিত্র, যেটি পরিচালনা করেছেন রাজীবুল হোসেন ও চলচ্চিত্রটির গল্প লিখেছেন কায়েস চৌধুরী। চলচ্চিত্রটিতে অভিনয় করেছেন মিনা পেটকোভিচ, শামস কাদির, মুহতাসিম স্বজন, খিং সাই মং মারমাসহ আরো অনেকে।
চলচ্চিত্রটি ২০১৯ সালের ২২ ফেব্রুয়ারি প্রেক্ষাগৃহে মুক্তি পায়।
বর্জ্য ধারক

বর্জ্য ধারক অস্থায়ীভাবে বর্জ্য সংরক্ষণের জন্য একটি পাত্র। যা সাধারণত শক্ত ধাতু বা প্লাস্টিকের সাহায্যে তৈরি। কিছু সাধারণ ময়লা ধুলোবিশেষ, আবর্জনাসহ যে কোনো উচ্ছিষ্ট অংশ থেকে পরিবেশকে পাত্রের মাধ্যমে পরিষ্কার-পরিচ্ছন্ন রাখা যায়। বাংলা ভাষায় এটি "আবর্জনার ঝুড়ি", "ময়লার ঝুড়ি" এবং "বিন" হিসেবে পরিচিত। আমেরিকান ইংরেজি ব্যবহারে "ট্র্যাশ" এবং "ক্যান" হিসেবে এটি পরিচিত। "গার্বেজ" বলতে বিশেষ করে খাদ্য বর্জ্যকে বা সাধারণভাবে পৌরসভার কঠিন বর্জ্যের উল্লেখ করতে পারে। ১৮৭৫ সালে প্রথম বাড়িতে আবর্জনা এ পদ্ধতিতে সংরক্ষণ করে ফেলে দেয়ার প্রথা বিন্দু ব্রিটেনে চালু করা হয়।
অনেক শহর ও শহরগুলিতে জনসাধারন বর্জ্য সংগ্রহকারী পরিসেবা নিয়মিত বাসা-বাড়ি থেকে সংগ্রহ করে এসব পাত্রে ফেলে । পরে এ ধারকের আবর্জনা ট্রাকে লোড করা হয় এবং পৌর এলাকা বা শহরের নির্দিষ্ট আবর্জনা ভূমিতে ফেলা হয়। পরে সুবিধাজনক মৌসুমে এগুলো বিশেষ প্রক্রিয়ায় ধ্বংস করা হয়। পরবর্তীতে ধ্বংসবাশেষ জৈব সার হিসেবেও ব্যবহার হয়। গৃহস্থালি বর্জ্য পাত্র যেসস ধরনের হতে পারে-
শহরের বেশিরভাগ বাসা-বাড়িতে প্রতিটি পরিবারেই বারবার ব্যবহার করা যায় এমন ধরনের আলাদা বর্জ ধারক থাকে। 
বাণিজ্যিক সড়কে বর্জ্যের পাত্র তুলনামূলক বড় হয়।
জনসাধারণের কোলাহরপূর্ণ এলাকার মধ্যে বিশেষ করে পার্কসহ অন্যান্য স্থানে বর্জ ধারক কিছুটা ভিন্ন হয়। এগুলো অনেক সময় ভূগর্ভস্থ সংযোগ দেয়া হয়। যাতে পাত্রে যা বর্জ রাখা হবে তা স্বযংক্রিয়ভাবে শেষ হয়ে যা। এছাড়া উন্নত দেশগুলোতে জনসাধারণের কোলাহলপূর্ণ এলাকা নির্ধিষ্ট স্থানে বর্জ ফেলতে লিটার বিন নামের বর্জ ধারকে নকশা করা হয়। যাতে করে সবাই সেখানে বর্জ ফেলতে উৎসাহিত হয়। ।
"গার্বেজ পাত্র" শব্দটি সিদ্ধান্ত নেওয়ার একটি মডেলের জন্য ব্যবহার করা হয়, সিদ্ধান্ত গ্রহণের " গার্বেজ ক্যান মডেল "। এটি বিশাল সামগ্রিক অনিশ্চয়তার মধ্যে সিদ্ধান্ত নেওয়ার ক্ষেত্রে উদ্বিগ্ন, যার ফলে দূরবর্তী দৃষ্টিকোণ থেকে উদ্বেগজনক হতে পারে এমন সিদ্ধান্ত নিতে পারে।
একটি " ট্র্যাশ ক্যান" রূপকটি প্রায়ই কম্পিউটার অপারেটিং সিস্টেম ডেস্কটপ এনভায়রনমেন্টগুলিতে ব্যবহৃত হয় কারণ একটি স্থান ফাইল মুছে ফেলার পর ওই ট্রাশ বক্সে সেটি জমা হয়।
"বর্জ্য ঝুড়ি" শব্দটি মাঝে মাঝে শ্রেণিবিন্যাসে ব্যবহৃত হয় যা কিছু অ-জেনেটিক মানদণ্ডের উপর ভিত্তি করে এমন গোষ্ঠীগুলিকে বোঝায়। জোসেফ গ্রীনবার্গ ব্যক্তি বা তার অঞ্চলকে বর্জ্যস্থান" বলা হয়, কারণ তার নাম আফ্রিকার ভাষাগুলির সাথে মিলে যাওয়ায় এটি প্রচলন হয়।
প্রেম আমার ২

প্রেম আমার ২ হল ভারত-বাংলাদেশ যৌথ প্রযোজনায় নির্মিত একটি চলচ্চিত্র, যেটি পরিচালনা করেছেন বিদুলা ভট্টাচার্য। চলচ্চিত্রটিতে মুখ্য ভূমিকায় অভিনয় করেছেন আদৃত রায় ও পূজা চেরি।
অপূর্বা (পূজা চেরি) ও জয় (আদৃত রায়) কলেজে পড়াকালীন সময়ে একে অন্যের প্রেমে পড়ে। জয়কে পারিবারিক কারণে আলাদা হতে হয় অপূর্বার থেকে। এরপর অপূর্বার সাথে বিয়ে ঠিক হয় আরেক জনের। এভাবে এগিয়ে যায় চলচ্চিত্রের গল্প।
চলচ্চিত্রটি ২০২০সালের ৭ ফেব্রুয়ারি ভারতে মুক্তি পায়। এরপর ১৪
ফেব্রুয়ারি চলচ্চিত্রটি মুক্তি পায় বাংলাদেশে।
লাইভ ফ্রম ঢাকা

লাইভ ফ্রম ঢাকা হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য ভূমিকায় অভিনয় করেছেন মোস্তফা মনোয়ার ও তাসনোভা তামান্না।
চলচ্চিত্রটি ২০১৯ সালের ২৯ মার্চ প্রেক্ষাগৃহে মুক্তি পায়।
রাসবিহারী ঘোষ

স্যার রাসবিহারী ঘোষ (জন্ম ২৩ ডিসেম্বর ১৮৪৫ - মৃত্যু ২৮ ফেব্রুয়ারি ১৯২১) ছিলেন ভারতীয় রাজনীতিবিদ, আইনজীবী, সমাজকর্মী এবং লোকহিতৈষী।
স্যার রাসবিহারী ঘোষ এর জন্ম খণ্ডঘোষ গ্রামে হয়েছিল। পরে উনি উনার মামাবাড়িতে তোড়কোনা গ্রামে প্রারম্ভিক জীবন শুরু করেন।
রাসবিহারী ঘোষ ২৩ ডিসেম্বর ১৮৪৫ সালে বাংলার প্রেসিডেন্সি পূর্ব বর্ধমান জেলার খণ্ডঘোষ এলাকার খণ্ডঘোষ গ্রামে জন্মগ্রহণ করেন। তিনি ১৮৬০ সালে বাঁকুড়া জিলা স্কুল থেকে এন্ট্রান্স পাশ করেন, এরপর ১৮৬৫ সালে তিনি কলকাতা প্রেসিডেন্সি কলেজে থেকে বিএ পাশ করেন। ১৮৬৬ সালে তিনি এমএ পরীক্ষায় ইংরেজিতে প্রথম স্থান অর্জন করেন। ১৮৬৭ সালে স্বর্ণপদকসহ আইন পাশ করে বহরমপুর কলেজে অধ্যাপনা করেন। ১৮৭১ সালে তিনি আইনজীবী তালিকাভুক্তি পরীক্ষায় উত্তীর্ণ হন এবং ১৮৮৪ সালে কলকাতা বিশ্ববিদ্যালয় কর্তৃক ডক্টর অব ল'স ডিগ্রিতে সম্মানিত হন।
রাসবিহারী ঘোষ ভারতীয় জাতীয় কংগ্রেসের সদস্য হন। তিনি অগ্রগতির গভীর বিশ্বাসী ছিলেন কিন্তু যে কোন ফর্মের প্রগতিবাদী বিরোধিতাও ছিল। তিনি দুইবার ১৯০৭ সালে সুরাটে এবং ১৯০৮ সালে মাদ্রাজে অনুষ্ঠিত কংগ্রেস অধিবেশনে সভাপতি পদে দায়িত্ব পালন করেন।
রাসবিহারী ঘোষ বঙ্গীয় আইন পরিষদের সদস্য (১৮৯১-৯৪, ১৯০৬-১৯০৯) এবং ভারতীয় কাউন্সিলের সদস্য ছিলেন। ১৮৯৬ সালে নববর্ষ সম্মাননায় তিনি 'অর্ডার অফ দ্যা ইন্ডিয়ান এম্পায়ার'(সিআইই) এর সহচরী হিসাবে নিযুক্ত হন এবং ১৯০৯ সালে জন্মদিন সম্মাননায় 'অর্ডার অফ দ্যা স্টার অফ ইন্ডিয়া' (সিএসআই) এর সহচরী হিসাবে নিযুক্ত হন। ১৪ই জুলাই ১৯১৫ সালে নাইট উপাধিতে সম্মানিত হন।
রাসবিহারী ঘোষ ১৮৭৫ সালে কলকাতা বিশ্ববিদ্যালয়ের ঠাকুর আইন অধ্যাপক হয়ে ল'স অফ মর্টগেজ ইন ইন্ডিয়া সম্বন্ধে যেসব মূল্যবান বক্তৃতা দিয়েছিলেন সেইগুলি একত্রে মুদ্রিত হয়ে মর্টগেজ আইন সম্বন্ধে প্রমাণ গ্রন্থরূপে স্বীকৃতি হয়ে আছে। ১৮৮৪ সালে কলকাতা বিশ্ববিদ্যালয় ডিএল ডিগ্রী অর্জন করেছিলেন।
তিনি তার ওকালতি জীবনে অর্জিত বেশিরভাগ অর্থ দেশ ও সমাজের কাজে মুক্তহস্তে দান করেন। তিনি ১৮৯৪ সালে তোড়কোনা জগবন্ধু স্কুল প্রতিষ্ঠা করেন।১৯১৩ সালে তিনি কলকাতা বিশ্ববিদ্যালয়ের বৈজ্ঞানিক গবেষণার জন্য দশ লক্ষ টাকা দান করেন। যাদবপুরে ন্যাশনাল কাউন্সিল অফ এডুকেশন (এনসিই) প্রতিষ্ঠার জন্য তিনি ১৩ লাখ টাকা দান করেন। পরে যাদবপুর বিশ্ববিদ্যালয় রূপে প্রতিষ্ঠিত হয়ে ওঠে। রাসবিহারী ঘোষ (এনসিই)র প্রথম সভাপতি ছিলেন।
২০১০ সালে স্যার রাসবিহারী ঘোষ মহাবিদ্যালয় খণ্ডঘোষ সমষ্টি উন্নয়ন ব্লক-এর উখরিদ গ্রামে প্রতিষ্ঠিত হয়। এছাড়াও তিনি তার গ্রামে স্কুল ও হাসপাতাল প্রতিষ্ঠা করেন।
ভারতবর্ষে রাসবিহারী ঘোষের অবদান বিবেচনা করে, তাহাকে সম্মান জানিয়ে কলকাতায় তার নামে একটি রাস্তার নামকরণ করা হয়। তার নামে নামকরণ করা রাসবিহারী এভিনিউ, যেটি কালীঘাট মেট্রো স্টেশন থেকে শুরু করে পূর্ব দিকে বালিগঞ্জ এবং গড়িয়াহাট পর্যন্ত চলে যায়।
তুই আমার রানি

তুই আমার রানি হল ভারত-বাংলাদেশ যৌথ প্রযোজনায় নির্মিত একটি চলচ্চিত্র, যেটি পরিচালনা করেছেন সজল আহমেদ ও পীযূষ সাহা। চলচ্চিত্রটিতে মুখ্য ভূমিকায় অভিনয় করেছেন সূর্য রুবেল দাস এবং মিষ্টি জান্নাত।
চলচ্চিত্রটি ২০১৯ সালের ৫ এপ্রিল বাংলাদেশের এবং ১২ এপ্রিল ভারতের প্রেক্ষাগৃহে মুক্তি পায়।
ভাটেরা টিলা ঢিবি

ভাটেরা টিলা ঢিবি বাংলাদেশের প্রত্নতাত্ত্বিক স্থানগুলোর মধ্যে অন্যতম। সিলেটে প্রাপ্ত প্রাচীন তাম্রশাসনের একটি এখানে পাওয়া গিয়েছে; যা আনুমানিক খ্রিষ্টীয় একাদশ শতাব্দীর বলে ধারণা করা হয়।
এই স্থানটি সিলেটের মৌলভীবাজার জেলার কুলাউড়া উপজেলার ভাটেরায় অবস্থিত।
এটি বাংলাদেশ সরকারের প্রত্নতাত্ত্বিক অধিদপ্তর কর্তৃক নির্বাচিত ও সংরক্ষণকৃত একটি স্থান। এখানে একটি তাম্রলিপি পাওয়া গিয়েছে যা বাংলাদেশ জাতীয় জাদুঘরে সংরক্ষিত রয়েছে।
জাকির হুসেইন (ক্রিকেটার)

তিনি বাংলাদেশের প্রথম শ্রেণীর এবং লিস্ট এ ক্রিকেটার ছিলেন। ডানহাতি ব্যাটসম্যান এবং ডান হাত মিডিয়াম ফাস্ট বোলার ছিলেন তিনি। বাংলাদেশ ক্রিকেট লীগ (বিসিএল) বাংলাদেশে ফ্রেঞ্চাইজি ভিত্তিতে অনুষ্ঠিত প্রথম শ্রেণীর ঘরোয়া ক্রিকেট লিগে তিনি মৌসুমে খেলেছিলেন। (চট্টগ্রাম বিভাগ ও খুলনা বিভাগের হয়ে)
সফটওয়্যার নির্মাণ

বাস্তব জীবনের সমস্যা সমাধান বা অন্য সফটওয়্যার পরিচালনায় সাহায্য করার জন্য সফটওয়্যার প্রস্তুত করার প্রক্রিয়াকে সফটওয়্যার নির্মাণ (ইংরেজি পরিভাষায় সফটওয়্যার ডেভেলপমেন্ট Software development) বলে। যে ব্যক্তি বা প্রতিষ্ঠান সফটওয়্যার নির্মাণ করে তাকে সফটওয়্যার নির্মাতা বলা হয়।
সাধারণ দৃষ্টিভঙ্গিতে ব্যবসা, বেসরকারী চাকরি ও সরকারী চাকরি যেমন এক একটি পেশা ঠিক তেমনভাবে সফটওয়্যার নির্মাণ একটি পেশা। একজন সফটওয়্যার নির্মাতা সফটওয়্যার নির্মাণ করে অর্থ উপার্জন করে থাকে।
সফটওয়্যার প্রকৌশলের দৃষ্টিকোণ থেকে সফটওয়্যার নির্মাণ সফটওয়্যার প্রকৌশলের একটি গুরুত্বপূর্ণ ধাপ, যে ধাপে সফটওয়্যারের সকল নকশা ও পরিকল্পনাকে সফটওয়্যার নির্মাণ প্রক্রিয়ার মাধ্যমে বাস্তবে রূপ দেওয়া হয়।
সজিব হোসেন

সজিব হোসেন (জন্মঃ ১ জানুয়ারি ১৯৯৯) একজন বাংলাদেশী ক্রিকেটার। তিনি প্রথম শ্রেণীর ক্রিকেট খেলেন। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লিগে উত্তরা স্পোর্টিং ক্লাবের হয়ে ৮ মার্চ ২০১৯ তারিখে তার টি-টোয়েন্টি ক্রিকেটেঅভিষেক হয়।
পাকোহ ভাষা

বিকল্প নাম প্যাকো, পোকোহ, বো রিভার ভ্যান কিউ। তার উপভাষা Pahi (Ba-Hi)।এই ভাষা আনুষ্ঠানিকভাবে ভিয়েতনামের সরকার কর্তৃক Ta'Oi (Tà Ôi) ভাষার অন্তর্ভক্ত করা হয়েছে।
স্বরবর্ণ (সিডওয়েল 2003 ):
পাকোহ এর ছয় ধরনের স্বর আছে, যা সব লম্বা এবং স্বল্প, মডাল এবং ক্রাকি ভয়েস এর হয়ে থাকে।
শান (২০২২-এর চলচ্চিত্র)

শান ২০২২ সালে মুক্তিপ্রাপ্ত একটি বাংলাদেশি চলচ্চিত্র। এটিতে মুখ্য ভূমিকায় অভিনয় করেছেন সিয়াম আহমেদ ও পূজা চেরি। চলচ্চিত্রটির গল্প লিখেছেন আজাদ খান, চিত্রনাট্য ও সংলাপ লিখেছেন নাজিম উদ দৌলা এবং পরিচালনা করেছেন এম রাহিম। চলচ্চিত্রটির প্রযোজনা করেছে কুইক মাল্টিমিডিয়া এবং পরিবেশনা করেছে জাজ মাল্টিমিডিয়া। চলচ্চিত্রটি "পোড়ামন ২" ও "দহন"-এর পর সিয়াম-পূজা জুটির তৃতীয় চলচ্চিত্র। চলচ্চিত্রটির মাধ্যমে ২২ বছর পর একই চলচ্চিত্রে অভিনয় করছেন চম্পা ও অরুণা বিশ্বাস। "প্রেমের স্মৃতি" (১৯৯৭) চলচ্চিত্রে সর্বশেষ তারা একসঙ্গে অভিনয় করেছিলেন। চলচ্চিত্রটির মাধ্যমে ঢালিউডে নেপথ্য সঙ্গীতশিল্পী হিসেবে মাইনুল আহসান নোবেলের অভিষেক ঘটে।
চলচ্চিত্রটির কাহিনী শানকে কেন্দ্র করে আবর্তিত হয়। শুরুতে মানবপাচার হতে যাওয়া দুর্দশাপ্রাপ্ত মানুষের জীবনযাত্রা, দক্ষিণ এশিয়ায় মানবপাচার ও কালোবাজারে অঙ্গপাচার নিয়ে বর্ণনা দেওয়া হয়। তারপর শানকে দেখানো হয়। শান (সিয়াম আহমেদ) বাংলাদেশ সিভিল সার্ভিসের পরীক্ষায় উত্তীর্ণ হওয়ার পর পুলিশ বাহিনীতে যোগ দেয়। তিনি একজন সৎ ও সাহসী পুলিশ অফিসার, এই কারণে তার নামডাক রয়েছে। 
সরকার মানবপাচার রোধে অবসরপ্রাপ্ত সচিবকে (নাদের চৌধুরী) প্রধান করে একটি কমিটি গঠন করে। এতে তার জীবনের ওপর হুমকি আসে। এক পর্যায়ে তাকে বাঁচাতে শত্রুদের অস্ত্রের শোডাউনের মাঝে বাইক নিয়ে উড়ে আসে শান। ‘ভস্কো গ্রুপ’ যারা এই পাচারের সাথে সরাসরি জড়িত।
একদিন ঘটনাক্রমে সঙ্গীতশিল্পী রিয়ার (পূজা) সাথে দেখা হয় শানের। তাকে নিরাপদে পৌঁছে দিতে গিয়ে রিয়ার মা ও বাবার বন্ধুর ছেলের সাথে শানের পরিচয় ঘটে। আস্তে আস্তে শান ও রিয়ার প্রেম হয়। প্রেমের মাঝে ভস্কো গ্রুপের মূল হোতাকে ধরতে বিভিন্ন সূত্র নিয়ে কাজ করতে থাকে শান।
২০১৯ সালের মে মাসের ২৬ তারিখ থেকে ঢাকার উত্তরায় চলচ্চিত্রটির চিত্রগ্রহণ শুরু হয়। রোযার ঈদের আগের দিন পর্যন্ত চলচ্চিত্রটির প্রথম ধাপের চিত্রগ্রহণ অনুষ্ঠিত হয়। এরপর, ১২ জুন থেকে নারায়ণগঞ্জের জিন্দা পার্ক এলাকায় চলচ্চিত্রটির দ্বিতীয় ধাপের চিত্রগ্রহণ শুরু হয়। এরপর চলচ্চিত্রটির চিত্রগ্রহণ অনুষ্ঠিত হয় ঢাকার সাভারে। ২৬ জুন সাভারে চলচ্চিত্রটির চিত্রগ্রহণ চলাকালে আহত হন সিয়াম আহমেদ।
২০১৯ সালের ১১ আগস্ট চলচ্চিত্রটির একটি পোস্টার মুক্তি পায়। পোস্টারটিতে চলচ্চিত্রটির ২০২০ সালের রোজার ঈদে মুক্তি পাওয়ার কথা উল্লেখ করা হয়। তবে বাংলাদেশে করোনার বৈশ্বিক মহামারির কারণে মুক্তি স্থগিত করা হয়। প্রায় দুই বছর স্থগিত থাকার পর ২০২২ সালে ৩ মে রোজার ঈদে চলচ্চিত্রটি মুক্তি পায়।
দ্য রেড মাওলানা

দ্য রেড মাওলানা হচ্ছে মাওলানা আবদুল হামিদ খান ভাসানী সম্পর্কে বাংলাদেশী সাংবাদিক নুরুল কবিরের লেখা ইংরেজি ভাষার একটি আলোচিত বই। এ বইতে ভারতের ব্রিটিশ রাজ্যের প্রতিপক্ষ ভাসানীর জীবন ও কর্ম নিয়ে ব্যপক আলোচনা রয়েছে। তার বিপ্লবী বাম দৃষ্টিভঙ্গি ও অবস্থানের জন্য তিনি "লাল মাওলানা" নামে পরিচিত ছিলেন। তাই বইটির নামে ‘রেড মাওলানা’ শব্দটি যুক্ত করা হয়েছে (লাল-এর ইংরেজি প্রতিশব্দ রেড)। বইটি অস্ট্রেলিয়ার জাতীয় গ্রন্থগারে স্থান পায়।
বইটি দশ অধ্যায়ে অন্তর্ভুক্ত। বইটিতে কৃষক শোষণের বিরুদ্ধে, ব্রিটিশ ঔপনিবেশিকতার বিরুদ্ধে এবং জাতিগত বিচ্ছিন্নতার বিরুদ্ধে ভাসানির রাজনৈতিক কর্ম বর্ণনা করা হয়েছে। এগুলির মধ্যে রয়েছে: মুসলিম লীগ ছেড়ে আওয়ামী লীগ গঠনের সময় তার ভূমিকা কি ছিলো? বৈদেশিক ভাষার ঔপনিবেশিক স্বৈরশাসনের বিরুদ্ধে তার লড়াই, আওয়ামী লীগের সাথে তার দুরুত্ব তৈরির কারণ, ঐ সময়ে দলের একটি অংশের মার্কিন যুক্তরাষ্ট্রের সাথে সামরিক চুক্তিতে যোগ দিতে আইয়ুব খানের সিদ্ধান্ত সমর্থন করার সিদ্ধান্ত নেয়; ন্যাশনাল আওয়ামী পার্টি গঠনে তার ভূমিকা; পাকিস্তানের নব্য ঔপনিবেশিকতার বিরুদ্ধে তার ভূমিকা, এবং ভাসানী কীভাবে বাংলাদেশ মুক্তিযুদ্ধে যোগ দেন। বইটি বঙ্গবন্ধু শেখ মুজিবুর রহমানের স্বৈরাচারী শাসনের বিরুদ্ধে তার ভূমিকা এবং ঐতিহাসিক ফারাক্কা লং মার্চের সময় তার গতিশীল ভূমিকার বিষয়ে আলোচনা করে।
ঢাকা বিশ্ববিদ্যালয়ের অধ্যাপক ও বিশিষ্ট প্রাবন্ধিক সিরাজুল ইসলাম চৌধুরী এই বইয়ের ভূমিকা লিখেছেন। বইটি প্রথম ২০১২ সালে একুশে বই মেলায় প্রথম প্রকাশিত হয়। বইটি ঢাকা থেকে প্রকাশ করে সংহতি প্রকাশনা।
মইনুল হোসেন (ক্রিকেটার)

মইনুল হোসেন একজন বাংলাদেশি ক্রিকেটার। ২০১৬-২০১৭ সালের ৫ জুন ঢাকার প্রিমিয়ার ডিভিশন ক্রিকেট লিগে শেখ জামাল ধনমণ্ডি ক্লাবের হয়ে অভিষেক হয় তার। লিস্ট এ ক্রিকেটা খেলেন তিনি
জাকির হোসেন পলিটেকনিক ইনস্টিটিউট

জাকির হোসেন পলিটেকনিক ইনস্টিটিউট পশ্চিমবঙ্গের মুর্শিদাবাদ জেলার সুতি আই এ অবস্থিত একটি বেসরকারি পলিটেকনিক ইনস্টিটিউট। এটি পশ্চিমবঙ্গ রাজ্য কারিগরি শিক্ষা কাউন্সিলের অন্তর্ভুক্ত এবং "এআইসিটিই" নিউ দিল্লি কর্তৃক স্বীকৃত।
জাকির হোসেন ইনস্টিটিউট অফ পলিটেকনিক কম্পিউটার বিজ্ঞান ও প্রযুক্তি (সিএসটি), ইলেকট্রনিক্স অ্যান্ড টেলিকমিউনিকেশন ইঞ্জিনিয়ারিং, সিভিল ইঞ্জিনিয়ারিং (সিই), ইলেকট্রিক্যাল ইঞ্জিনিয়ারিং (ইই), মেকানিক্যাল ইঞ্জিনিয়ারিং (এমই) এবং বিজ্ঞান ও মানবিক বিষয়ে ডিপ্লোমা কোর্স শিক্ষা দিয়ে থাকে।
দাপ্তরিক ওয়েবসাইট - জাকির হোসেন পলিটেকনিক ইনস্টিটিউট
অর্জুন রেড্ডি

অর্জুন রেড্ডি (তেলুগু: అర్జున్ రెడ్డి) হল সন্দ্বীপ ভঙ্গ রচিত ও পরিচালিত ২০১৭ সালের ভারতীয় তেলুগু ভাষার প্রণয়ধর্মী নাট্য চলচ্চিত্র। এটি প্রযোজনা করেছে প্রণয় রেড্ডি ভঙ্গ'র কোম্পানি ভদ্রকালী পিকচার্স। এতে মুখ্য চরিত্রে অভিনয় করেছেন বিজয় দেবরকোন্ডা ও শালিনী পাণ্ডে এবং পার্শ্ব চরিত্রে অভিনয় করেছেন রাহুল রামকৃষ্ণ, জিয়া শর্মা, সঞ্জয় স্বরূপ, গোপীনাথ ভাট, কমল কমরজু, ও কাঞ্চনা। ছবিতে অর্জুন রেড্ডি দেশমুখ নামে একজন উচ্চ ক্রিয়াশীল মদ্যপ শল্যচিকিৎসকের গল্প বর্ণিত হয়েছে, যে তার প্রেমিকা প্রীতি শেট্টির বিয়ের পর ধ্বংসের দিকে চলে যেতে শুরু করে। এই মুভির মাধ্যমে শালিনী পাণ্ডের অভিষেক হয়।
"অর্জুন রেড্ডি" চলচ্চিত্রে সাতটি গান রয়েছে, সবকয়টি গানের সুর করেছেন রধন। অনন্ত শ্রীরাম, রম্বাবু গোসালা ও শ্রেষ্ঠা দুটি করে গানের গীত লিখেছেন এবং মান্ডেলা পেডাস্বামী "মারি মারি" গানের গীত লিখেছেন। শ্রেষ্ঠা "মধুরম" ও "গুন্ডেলোনা" গানের গীত রচনা করেছেন, তিনি দ্বিতীয় গানটির সুরও রচনা করেছিলেন, তবে এতে বাদ্যযন্ত্রের কাজ ছিল না। "গুন্ডেলোনা" গানটিতে কণ্ঠ দেন সৌজন্য, যা তার নেপথ্য শিল্পী হিসেবে প্রথম গান।
"অর্জুন রেড্ডি" ছবিটি ভঙ্গ নিজেই হিন্দি ভাষায় "কবির সিং" নামে পুনর্নির্মাণ করেন, যা ২০১৯ সালের ২১শে জুন মুক্তি পায়। ছবিটি ভঙ্গের সাবেক সহকারী গিরেসায়া "অদিত্য বর্মা" নামে তামিল ভাষায় পুনর্নির্মাণ করছেন। ২০১৯ সালের জুনে প্রযোজক এস. নারায়ণ ছবিটির কন্নড় ভাষার স্বত্ব ক্রয় করেন।
মীর হাসেম আলী

মীর হাসেম আলী হলেন একজন বাংলাদেশি রাজনীতিবিদ ও আইনজীবী। তিনি ১৯৫৪ সালে পূর্ববঙ্গ আইন পরিষদের নির্বাচনে পূর্ববঙ্গ আইন পরিষদের সদস্য হিসেবে নির্বাচিত হয়েছিলেন।
আয়েশা ঝুলকা

আয়েশা ঝুলকা (জন্ম: ২৮ জুলাই ১৯৭২) হচ্ছেন ভারতের একজন চলচ্চিত্র অভিনেত্রী যিনি মূলত হিন্দি ভাষার চলচ্চিত্রে কাজ করেছেন। কিছু ওড়িয়া, কন্নড় এবং তেলুগু চলচ্চিত্রেও কাজ করেছেন তিনি।
আয়েশা অনেক সফল চলচ্চিত্রে অভিনয় করেছেন, যেমনঃ "কুরবান" (১৯৯১),"কথা দিলাম"(১৯৯১), "জো জিতা ভোহি সিকান্দার" (১৯৯২), "খিলাড়ি" (১৯৯২ , "মেহেরবান" (১৯৯৩), "দালাল" (১৯৯৩), "বলমা" (১৯৯৩), "ওয়াক্ত হামারা হ্যায়" (১৯৯৩), "রঙ" (১৯৯৩), "সংগ্রাম" (১৯৯৩), " "জয় কিষাণ" (১৯৯৩) এবং "মাসুম" (১৯৯৬)।
আয়েশার বাবা ভারতীয় বিমান বাহিনীর উইং কমান্ডার ছিলেন। আয়েশার স্বামীর নাম সমীর বশি।
সাইট ইন্টেলিজেন্স গ্রুপ

সাইট ইন্টেলিজেন্স গ্রুপ হল একটি মার্কিন কোম্পানি যা শ্বেতাঙ্গ শ্রেষ্ঠত্ববাদী এবং জঙ্গি সংগঠনের কর্মকাণ্ড প্রকাশ করে থাকে। এটি যুক্তরাষ্ট্রের মেরিল্যান্ড অঙ্গরাজ্যের বেথেসদাতে অবস্থিত। ২০০২ সাল থেকে ২০০৮ সাল পর্যন্ত সাইট ইন্টেলিজেন্স গ্রুপ পরিচিত ছিল সার্চ ফর ইন্টারন্যাশনাল টেরোরিস্ট এন্টিটিজ (সাইট) ইন্সটিটিউট নামে। প্রতিষ্ঠানটির পরিচালক ইসরাইলি বিশ্লেষক রিটা কাটজ।
২০১৪ সালের ২ সেপ্টেম্বর স্টিভেন সটলফের শিরশ্ছেদের ভিডিওচিত্র জঙ্গিদের প্রকাশের পূর্বে প্রকাশ করেছিল সাইট ইন্টেলিজেন্স। বাংলাদেশের গুলশানে সন্ত্রাসী হামলার ছবি মূলধারার বাংলাদেশি সংবাদ মাধ্যমের পূর্বে প্রকাশ করেছিল সংগঠনটি। এছাড়া, হামলাকারী ৫ জঙ্গিরও ছবি প্রকাশ করেছিল প্রতিষ্ঠানটি।
কলাবতী (কাল্পনিক চরিত্র)

কলাবতী বাংলা শিশুসাহিত্যের একটি কাল্পনিক চরিত্র। চরিত্রটির স্রষ্টা প্রখ্যাত সাহিত্যিক মতি নন্দী। কলাবতী সিরিজের উপন্যাসগুলি প্রকাশিত হয়েছিল আনন্দমেলা পত্রিকার পাতায়। কলাবতীর উপন্যাসগুলি মূলত খেলাধুলা বিষয়ক, তার সঙ্গেই মিশে আছে রহস্য।
কলাবতীর পুরো নাম কলাবতী সিংহ। তার যখন মাত্র দু'বছর বয়স তখন তার মা মারা যান এবং তার বাবা দিব্যশেখর সন্ন্যাস নিয়ে গৃহত্যাগী হন। পুনেয় মাসির কাছে দশবছর থেকে কলাবতী তাদের পৈতৃক বাড়িতে দাদু রাজশেখর ও কাকা সত্যশেখরের কাছে ফিরে আসে এবং কাঁকুড়গাছি উচ্চ মাধ্যমিক বালিকা বিদ্যালয়ে পড়াশোনা শুরু করে। সে ভালো ক্রিকেট খেলে, বাংলার জাতীয় দলের হয়েও খেলেছে। কলাবতী প্রধানত উইকেটকিপার। তার শখ বড় হয়ে ক্রীড়া সাংবাদিক হওয়ার। ডানপিটে এই মেয়েটির অ্যাডভেঞ্চারের নানা কাহিনীই মতি নন্দী তুলে ধরেছেন কলাবতী সিরিজের উপন্যাসগুলিতে।
কলাবতীকে নিয়ে মতি নন্দী সম্ভবত মোট নয়টি উপন্যাস লিখেছেন। সেগুলি হল-
সুব্রত ব্যানার্জী (ক্রিকেটার)

সুব্রত তারা বন্দ্যোপাধ্যায় (; ; জন্ম: ১৩ ফেব্রুয়ারি, ১৯৬৯) বিহারের পাটনায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯১ থেকে ১৯৯২ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা, পূর্ব অঞ্চল দলের প্রতিনিধিত্ব করেন। পাশাপাশি অনূর্ধ্ব-১৯, কিশোর দল, ভারতীয় বোর্ড সভাপতি একাদশ, বহিঃভারত ও উইলস একাদশে খেলেছেন। দলে তিনি মূলতঃ ডানহাতি মিডিয়াম-ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন সুব্রত ব্যানার্জী।
১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত সুব্রত ব্যানার্জী’র প্রথম-শ্রেণীর খেলোয়াড়ী জীবন চলমান ছিল। এমআরএফ পেস ফাউন্ডেশনের প্রথমদিকের অন্যতম প্রশিক্ষিত ক্রিকেটার ছিলেন। তাকে ঘিরে ভারতীয় দলে বেশ প্রত্যাশা ব্যক্ত করা হয়েছিল। শক্ত ও বাউন্সি পিচে তার বোলিংয়ের কার্যকরীতার কথা ভেবে ১৯৯১-৯২ মৌসুমে অস্ট্রেলিয়ার উদ্দেশ্যে ভারত দলের সদস্য করা হয়। ১৯৮৯-৯০ মৌসুমে ত্রিপুরার বিপক্ষে ইনিংসে ৭/১৮ ও খেলায় ৭৮ রান খরচায় ১২ উইকেট পেয়েছিলেন।
সমগ্র খেলোয়াড়ী জীবনে একটিমাত্র টেস্টে ও ছয়টি ওডিআইয়ে অংশগ্রহণ করেছেন সুব্রত ব্যানার্জী। ২ জানুয়ারি, ১৯৯২ তারিখে সিডনিতে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ঐ একই টেস্টে বিখ্যাত অস্ট্রেলীয় ক্রিকেট তারকা শেন ওয়ার্নেরও টেস্ট অভিষেক পর্ব সম্পন্ন হয়েছিল। এটিই তার একমাত্র টেস্টে অংশগ্রহণ ছিল।
সিরিজের তৃতীয় টেস্টে স্পিনে অভিজ্ঞ বোলার ছাড়াই ভারত দল মাঠে নামে। চতুর্থ সিমার হিসেবে খেলেন তিনি। প্রথম ইনিংসে মার্ক ওয়াহ, মার্ক টেলর ও জিওফ মার্শকে আউট করেন। খেলায় তার বোলিং পরিসংখ্যান ছিল ৩/৪৭। ঐ টেস্ট ড্রয়ে পরিণত হয়। এরপর বেনসন এন্ড হেজের বিশ্ব সিরিজে অংশ নিয়ে তেমন সফলতা পাননি। পরের মৌসুমে দক্ষিণ আফ্রিকা গমনে দলে রাখা হয়। কিন্তু, কোন টেস্টেই তার খেলার সুযোগ হয়নি। কেবলমাত্র একদিনের ও প্রথম-শ্রেণীর ক্রিকেট খেলাগুলোয় মাঝারিমানের ক্রীড়াশৈলী প্রদর্শন করেছিলেন। এরপর আর তাকে ভারত দলের পক্ষে খেলতে দেখা যায়নি। খাটোমানের ও ওয়াইড বোলিং করতেন। এছাড়াও, দীর্ঘসময় ধরে বোলিং করতে পারতেন না। এরপরও তিনি প্রথম-শ্রেণীর ক্রিকেট খেলা চালিয়ে যান ও কিছুটা সফলতা পান। ১৯৯২ সালের ক্রিকেট বিশ্বকাপে ভারত দলের অন্যতম সদস্য ছিলেন তিনি।
১৯৫১-৫২ মৌসুম থেকে ১৯৫৮-৫৯ মৌসুম পর্যন্ত প্রথম-শ্রেণীর ভারতীয় ক্রিকেটে তার প্রয়াত পিতা টাটা ব্যানার্জী তিনটি খেলায় অংশ নিয়েছিলেন।
জি তামিল

জি তামিল হচ্ছে ভারতের একটি তামিল ভাষার টেলিভিশন চ্যানেল। জি এন্টারটেইনমেন্ট এন্টারপ্রাইজেস চ্যানেলটির মালিক। ২০০৮ সালে চ্যানেলটির উদ্বোধন এবং সম্প্রচার শুরু হয় এবং এখন চ্যানেলটি আন্তর্জাতিকভাবেও দেখানো হয়।
২০১৭ সালের ১৫ই অক্টোবর চ্যানেলটির অন-এয়ার গ্রাফিক্স পরিবর্তন করা হয়।
আরমান হোসেন (ক্রিকেটার)

আরমান হোসেন (জন্মঃ ২২ জুন ১৯৮৩ সাল) একজন বাংলাদেশী ক্রিকেটার। ২০০৭ সাল থেকে ২০১৭ সালের মধ্যে তিনি ১৬টি প্রথম শ্রেণীর এবং ১৪ টি লিস্ট এ ক্রিকেট ম্যাচ খেলেছিলেন। ২০০০ আন্ডার -১৯ ক্রিকেট বিশ্বকাপে তিনি বাংলাদেশ দলের দলে ছিলেন।
কন্ট্রোল-সি

কন্ট্রোল-সি একটি সাধারণ কম্পিউটার নির্দেশনা। এটি বেশিরভাগ কম্পিউটার কীবোর্ডগুলিতে বাটন চেপে ধরে বাটন টিপে তৈরি হয়।
গ্রাফিক্যাল ইউজার ইন্টারফেসের পরিবেশগুলিতে সক্রিয় প্রোগ্রাম নিয়ন্ত্রণ করার জন্য কন্ট্রোল কী ব্যবহার করে, কন্ট্রোল-সি প্রায়ই ক্লিপবোর্ডে হাইলাইট করা টেক্সট অনুলিপি করতে ব্যবহৃত হয়। অনেক কমান্ড-লাইন ইন্টারফেস এনভায়রনমেন্টগুলিতে, কন্ট্রোল-সিটি বর্তমান টাস্কটি বাতিল করতে এবং ব্যবহারকারীর নিয়ন্ত্রণ পুনরায় পেতে ব্যবহার করা হয়। এটি একটি বিশেষ ক্রম যা অপারেটিং সিস্টেমটিকে সক্রিয় প্রোগ্রামে একটি সিগন্যাল পাঠায়। সাধারণত সিগন্যালটি এটি শেষ হয়ে যায়, তবে প্রোগ্রামটি "ধরা" এবং অন্য কিছু করতে পারে, সাধারণত ব্যবহারকারীকে নিয়ন্ত্রণ ফিরে দেয়।
কন্ট্রোল-সি কীবোর্ড এ কর্মসূচি ডিজাইনার দ্বারা নির্বাচিত সিকোয়েন্স জেরক্স পিএআরসি নিয়ন্ত্রণ করতে , সঙ্গে কন্ট্রোল-জেড (পূর্বাবস্থায় ফিরুন), কন্ট্রোল- এক্স (কাটা), জন্য কন্ট্রোল-ভি (পেস্ট), এবং জন্য কন্ট্রোল-পি (ছাপা). প্রথম চারটি অক্ষর মান কীবোর্ডের নিচের সারির বাম প্রান্তে এবং উপরের ডান দিকে P টি একসঙ্গে অবস্থিত। ম্যাকিন্টশ কম্পিউটারগুলির সমতুল্য কী সমন্বয় কমান্ড- সি।
কন্ট্রোল-সি একটি অপ্ট্ট কমান্ডটি টিপস -২০ এবং টপস-১০ দ্বারা জনপ্রিয় করা হয় এবং ইউনিক্স সহ অন্যান্য সিস্টেম দ্বারা গৃহীত হয়। এটি ডিজিটাল সরঞ্জাম অপারেটিং সিস্টেমগুলি দ্বারা গৃহীত হয়েছিল, যার থেকে এটি সিপি/এম তে এবং এমএস-ডস এবং মাইক্রোসফ্ট উইন্ডোজগুলিতে কপি করা হয়েছিল। পোসিক্স সিস্টেমে, ক্রম সক্রিয় প্রোগ্রামকে সিগেন্ট, বাধা সংকেত গ্রহণ করে। প্রোগ্রামটি কীভাবে এই শর্তটি পরিচালনা করতে হয় তা নির্দিষ্ট করে না, এটি বাতিল করা হয়। সাধারণত একটি প্রোগ্রাম যা একটি সিগেন্ট হ্যান্ডেল "করে" তা এখনও নিজেকে বিনষ্ট করবে, অথবা কমপক্ষে এটির মধ্যে চলমান কাজটি বন্ধ করে দেবে।
ফ্রেড ফ্রির

ফ্রেডরিক আলফ্রেড উইলিয়াম ফ্রির (; জন্ম: ৪ ডিসেম্বর, ১৯১৫ - মৃত্যু: ২ নভেম্বর, ১৯৯৮) ভিক্টোরিয়ার নর্থ কার্লটন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শিতা দেখিয়েছেন ফ্রেড ফ্রির।
১৯৪৫-৪৬ মৌসুম থেকে ১৯৪৯-৫০ মৌসুম পর্যন্ত ফ্রেড ফ্রিরের প্রথম-শ্রেণীর খেলোয়াড়ী জীবন চলমান ছিল। কিথ মিলারের চেয়েও অধিক নিখুঁতভাবে বোলিং করতে পারতেন। ভিক্টোরিয়ার পক্ষে প্রথম-শ্রেণীর ক্রিকেটে অংশ নিতেন। এ দলে খেলাকালীন ১৯৪৬-৪৭ মৌসুমের অ্যাশেজ সিরিজে খেলার সুযোগ লাভ করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১৩ ডিসেম্বর, ১৯৪৬ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৪৬-৪৭ মৌসুমে ইংরেজ দল অস্ট্রেলিয়া গমনে আসে। দ্বিতীয় টেস্টের প্রাক্কালে শীর্ষস্থানীয় অস্ট্রেলীয় বোলার রে লিন্ডওয়াল জলবসন্ত রোগে আক্রান্ত হলে সিডনি টেস্টে অংশ নেন তিনি। প্রথমে ইনিংসে সিরিল ওয়াশব্রুককে এক রানে আউট করেন। দ্বিতীয় ইনিংসে প্রথমে বলেই লেন হাটনকে বিদেয় করার জোরালো আবেদন আম্পায়ার কর্তৃক প্রত্যাখ্যাত হয়। এরপর ডেনিস কম্পটনকে ৫৪ রানে ডন ব্র্যাডম্যানের কটে ও জ্যাক ইকিনকে ১৭ রানে বোল্ড আউট করেন। খেলায় তিনি ১/২৫ ও ২/৪৯ বোলিং পরিসংখ্যান দাঁড় করান। অস্ট্রেলিয়ার জয়ের জন্যে রানের প্রয়োজন পড়লে দ্রুত সাড়া দেন। খেলায় প্রথমবারের মতো ব্যাটিংয়ে নামেন। তিনটি চার ও একটি ছক্কার সাহায্যে অপরাজিত ২৮ রান তুলেন। খেলায় তার দল ইনিংস ও ৩৩ রানে জয় পেয়ে পাঁচ টেস্টে গড়া সিরিজে ২-০ ব্যবধানে এগিয়ে যায়। পরবর্তীতে রে লিন্ডওয়াল সুস্থ দেহে পরের টেস্টে খেলতে নামেন ও ফ্রেড ফ্রিরকে দলের বাইরে চলে আসতে হয়। এরপর আর তাকে অস্ট্রেলিয়া দলের পক্ষে খেলতে দেখা যায়নি।
ক্রিকেটের পাশাপাশি অস্ট্রেলীয় রুলস ফুটবলে দক্ষ ছিলেন তিনি। ভিক্টোরিয়ান ফুটবল অ্যাসোসিয়েশনে ইয়ারাভিলের পক্ষে খেলতেন। ২ নভেম্বর, ১৯৯৮ তারিখে ৮২ বছর বয়সে ভিক্টোরিয়ার মেলবোর্ন এলাকায় ফ্রেড ফ্রিরের দেহাবসান ঘটে।
রবিউল হক (ক্রিকেটার, জন্ম ১৯৮৩)

রবিউল হক (জন্মঃ ১ জানুয়ারী ১৯৮৩) সংযুক্ত আরব আমিরাতের আন্তর্জাতিক ক্রিকেট আম্পায়ার । তিনি বাংলাদেশের চট্টগ্রামে জন্মগ্রহণ করেছিলেন এবং ২০০৫ সাল থেকে সংযুক্ত আরব আমিরাতের প্রবাসী। তিনি ১৪ ফেব্রুয়ারি ২০১৬ সালে আয়ারল্যান্ড ও সংযুক্ত আরব আমিরাতের মধ্যে প্রথম টি-টোয়েন্টি আন্তর্জাতিক ম্যাচে অংশগ্রহণ করেছিলেন।
রবিউল হক (ক্রিকেটার)

রবিউল হক (জন্মঃ ২৮ অক্টোবর ১৯৯৯) একজন বাংলাদেশী ক্রিকেটার। ১৩ অক্টোবর ২০১৭ সালে ২০১৭–১৮ জাতীয় ক্রিকেট লিগে তিনি রংপুর বিভাগের হয়ে প্রথম-শ্রেণীর ক্রিকেটে অভিষেক করেছিলেন। ডিসেম্বর ২০১৭ সালে তাকে ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য বাংলাদেশে স্কোয়াডে জায়গা দেওয়া হয়েছিল। 
১৫ ফেব্রুয়ারি ২০১৮ সালে ২০১৭-১৮ ঢাকা প্রিমিয়ার ডিভিশন ক্রিকেট লিগে লিস্ট এ ক্রিকেটে শেখ জামাল ধানমন্ডি ক্লাব ক্রিকেট দলের হয়ে খেলে তার অভিষেক হয়। তিনি ২০১৭-১৮ ঢাকা প্রিমিয়ার ডিভিশন ক্রিকেট লিগে শেখ জামাল ধানমন্ডি ক্লাব ক্রিকেট দলের প্রধান উইকেট শিকারী। ১৪টি ম্যাচে ২৭ উইকেট নেন। তিনি অক্টোবরে ২০১৮ সালে বিপিএলের ষষ্ঠ আসরে চিটাগাং ভাইকিংস দলে ছিলেন। ২০১৮-১৯ সালের জাতীয় ক্রিকেট লিগে রংপুর বিভাগের শীর্ষস্থানীয় উইকেট শিকারী ছিলেন। ৪টি ম্যাচে ১৭ উইকেট নেন। তিনি ঢাকা প্রিমিয়ার ডিভিশন ক্রিকেট লিগ ২০১৮-১৯ টুর্নামেন্টে খেলাঘর সমাজ কল্যাণ সমিতির হয়ে শীর্ষস্থানীয় উইকেট শিকারী। ১১ ম্যাচে ২২ উইকেট নেন তিনি।
কেন আর্চার

কেনেথ কেন অ্যালেন আর্চার, (; জন্ম: ১৭ জানুয়ারি, ১৯২৮) কুইন্সল্যান্ডের ইয়ারংপিলি এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫০ থেকে ১৯৫১ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেন কেন আর্চার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ের পাশাপাশি মাঝে-মধ্যে উইকেট-রক্ষকের দায়িত্ব পালন করতেন।
অ্যাংলিকান চার্চ গ্রামার স্কুলে অধ্যয়ন করেন। ১৯৪৬-৪৭ মৌসুম থেকে ১৯৫৬-৫৭ মৌসুম পর্যন্ত কেন আর্চারের প্রথম-শ্রেণীর খেলোয়াড়ী জীবন চলমান ছিল। দ্বিতীয় বিশ্বযুদ্ধের পর ১৯৪৬-৪৭ মৌসুম থেকে ১৯৫৬-৫৭ মৌসুম পর্যন্ত ১০ বছর কুইন্সল্যান্ডের সদস্যরূপে প্রথম-শ্রেণীর ক্রিকেটে উদ্বোধনী ব্যাটসম্যান হিসেবে খেলেছেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন কেন আর্চার। ২২ ডিসেম্বর, ১৯৫০ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ নভেম্বর, ১৯৫১ তারিখে সিডনিতে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
১৯৪৯-৫০ মৌসুমে অস্ট্রেলিয়া দলের সাথে দক্ষিণ আফ্রিকা গমন করেন। কিন্তু, টেস্টে অংশগ্রহণের সুযোগ হয়নি তার। দক্ষিণ আফ্রিকা সফরে ২৪ ইনিংসে ৮২৬ রান তুলেছিলেন। উপর্যুপরি ছয় টেস্টে দ্বাদশ ব্যাটসম্যান হিসেবে দলে থাকেন। অবশেষে, ১৯৫০-৫১ মৌসুমের অ্যাশেজ সিরিজের দ্বিতীয় টেস্টে মেলবোর্নে অভিষেক ঘটে তার। অভিষেকে টেস্টে ২৬ ও ৪৬ রান তুলেন। ঐ খেলায় ইংল্যান্ডের বিপক্ষে অস্ট্রেলিয়া ২৮ রানে জয় পেয়েছিল। ফলশ্রুতিতে, পরবর্তী দুই টেস্টে খেলার সুযোগ পান। খেলায় তিনি মাঝারিমানের সফলতা পান। তাসত্ত্বেও, সিডনিতে তৃতীয় ও অ্যাডিলেড ওভালের চতুর্থ টেস্টে অংশগ্রহণের সুযোগ পেয়েছিলেন। এরপর তাকে দলের বাইরে রাখা হয়। ১৯৫১-৫২ মৌসুমে সফরকারী ওয়েস্ট ইন্ডিজ দলের বিপক্ষে আরও দুই টেস্টে অংশ নেন। এরপর আর তাকে টেস্ট ক্রিকেট আঙ্গিনায় খেলতে দেখা যায়নি।
১৯৫৪ সালে ল্যাঙ্কাশায়ার লীগে অ্যাক্রিংটনের পক্ষে পূর্ণাঙ্গ মৌসুম খেলে ৯৩.০০ গড়ে ১১৭৬ রান তুলেছিলেন।
২৬ জানুয়ারি, ১৯৮০ তারিখে গণমাধ্যমে উল্লেখযোগ্য ভূমিকা পালনের স্বীকৃতিস্বরূপ মেম্বার অব দি অর্ডার অব অস্ট্রেলিয়া উপাধিতে ভূষিত হন। ১৪ জুলাই, ২০০০ তারিখে ক্রিকেট খেলায় অসামান্য অবদানের স্বীকৃতিস্বরূপ অস্ট্রেলীয় স্পোর্টস পদকে লাভ করেন।
সেপ্টেম্বর, ২০১৬ সালে লেন মাডকসের দেহাবসানের পর অস্ট্রেলিয়ার বয়োঃজ্যেষ্ঠ জীবিত টেস্ট ক্রিকেটারের সম্মাননা লাভ করে আসছেন।
তার কনিষ্ঠ ভ্রাতা রন আর্চার ১৯৫৩ থেকে ১৯৫৬ সাল পর্যন্ত অস্ট্রেলিয়ার পক্ষে ১৯ টেস্টে অংশগ্রহণ করেছিলেন। এছাড়াও, ব্যতিক্রমধর্মী ফিল্ডার হিসেবেও সুনাম ছিল কেন আর্চারের। মার্কিন যুক্তরাষ্ট্রে পেশাদারী পর্যায়ে বেসবল খেলার প্রস্তাবনা পান। তবে তিনি তা প্রত্যাখ্যান করেন।
খেলোয়াড়ী জীবনের শুরুরদিকে বিজ্ঞান শিক্ষক হিসেবে কাজ করতেন। পরবর্তীকালে ১৯৫৪ সালে বব হাইন্স ব্রিসবেনেভিত্তিক বেতার কেন্দ্র ফোরবিসিতে তাকে নিযুক্ত করেন। এরপর তিনি কমনওয়েলথ ব্রডকাস্টিং কর্পোরেশনে থাকাবস্থায় হাইন্সের প্রধান চালিকাশক্তিতে পরিণত হন। এ প্রতিষ্ঠানের প্রধান নির্বাহী হিসেবে স্থলাভিষিক্ত হন।
মোসাদ্দেক হোসেন রুবেল

মোহাম্মদ মোসাদ্দেক হোসেন (যিনি তার ডাকনাম "রুবেল" নামেও পরিচিত; জন্মঃ ২৫ নভেম্বর ১৯৮৩ সালে ময়মনসিংহে) বাংলাদেশের একজন প্রাক্তন প্রথম শ্রেণীর ও লিস্ট এ ক্রিকেটার। তিনি ছিলেন ডানহাতি ব্যাটসম্যান এবং ডানহাতি লেগ ব্রেক বোলার। 
তিনি ২০০০-০১ থেকে ২০০৩ সাল পর্যন্ত ঢাকা বিভাগ ক্রিকেট দলের হয়ে খেলেছিলেন। তার ক্যারিয়ার তার ২০তম জন্মদিনের অল্পকিছু আগেই শেষ হয়। ২০০০ সালে আইসিসি অনূর্ধ্ব-১৯ ক্রিকেট বিশ্বকাপে তিনি বাংলাদেশ জাতীয় অনূর্ধ্ব-১৯ ক্রিকেট দলের হয়ে সাতটি ওয়ানডে ম্যাচ খেলেছিলেন। তার প্রথম সেঞ্চুরি আসে চট্টগ্রাম বিভাগের বিপক্ষে যেখানে তিনি ১৪০ রান করেছিলেন এবং দু'বার ইনিংসে পাঁচ উইকেট নিয়েছিলেন। ২০০১-০২ সালে লিবার্ড আইল্যান্ডস ক্রিকেট দলের বিপক্ষে বাংলাদেশ এ ক্রিকেট দলের হয়ে ৫ উইকেট ৪৬ রানের বিনিময়ে তার সেরা পারফরম্যান্স।
আর.আর. জুট মিলস লিমিটেড

আর.আর. জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ডের বাঁশবাড়িয়া এলাকায় অবস্থিত।
এই শিণ্প প্রতিষ্ঠানটি ১৯৬৮ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে অস্ট্রেলিয়ান অ্যালেক্স ওয়ার্কস কোম্পানির পরিচালনায় নেচার ব্যাক নামে একটি প্রতিষ্ঠানের নিকট লিজ দেয়া হলে তারা কিছু দিন চালানোর পর তা বন্ধ করে দিলে আওয়ামী লীগের নেতৃত্ত্বাধীন মহাজোট ক্ষমতায় আসার পর সেই লিজ চুক্তি বাতিল করে এবং বিজেএমসির ব্যবস্থাপনায় নিয়ে এসে ২০১৯ সালে পরীক্ষামূলকভাবে পুনরায় চালু করে।
এই বৃহদায়তন শিল্প-কমপ্লেক্সটি ৯.৬৩ একর জায়গা জুড়ে অবস্থিত।
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। এখানে ৫৮১ জন শ্রমিক ও ৪৯ জন কর্মকর্তা-কর্মচারী কর্মরত আছে।
এই মিলে রয়েছে ৭০ সিবিসি ও ১৪ অন্যান্য লুম এবং গড়ে এর মাসিক উৎপাদন ক্ষমতা ১৬৫ মেট্রিক টন সিবিসি ও ২০ মেট্রিক টন অন্যান্য লুম।
কুকসিমা

কুকসিমা শিয়ালমুত্রা বা ডানকোনী (বৈজ্ঞানিক নাম: "Cyanthillium cinereum") (ইংরেজি: little ironweed, poovamkurunnila) হচ্ছে Asteraceae পরিবারের "Cyanthillium" গণের একটি সপুষ্পক ভেষজ বিরুৎ।
কুকসিমা গুল্মজাতীয় ছোট উদ্ভিদ। এটি লম্বায় প্রায় ২ ফুট মতো হয়। পাতার কিনারার দুইদিক থেকেই কাটা। এর বেশ কয়েকটি জাত হয়। একে চেনার সহজ উপায় হলো, পাতার আকৃতি। এ গাছের ফুলের রং পীত বর্ণের হয়। ফুল কোমল ও লোমযুক্ত। পাপড়ি সাদা বর্ণের। কুকসিমা গাছে শীতের শেষ দিকে ফুলে ফোটে এবং ফাল্গুন ও চৈত্র মাসে গাছে ফল হয়।
এই প্রজাতিটি ক্রান্তীয় আফ্রিকা এবং গ্রীষ্মমণ্ডলীয় এশিয়ার দেশ যেমন ভারত, ইন্দোচিন, ইন্দোনেশিয়া, ইত্যাদি থেকে অস্ট্রেলিয়ায়, মেসোআমেরিকা, গ্রীষ্মমণ্ডলীয় দক্ষিণ আমেরিকা, ওয়েস্ট ইন্ডিজ এবং মার্কিন যুক্তরাষ্ট্রের ফ্লোরিডার মধ্যে প্রাকৃতিক হয়ে উঠেছে।
কুকসিমার পাতায়, মূলে আছে ঔষধি গুণ। কলেরা, ফিতা ক্রিমি, মুখের শোথ, জ্বর সারাতে এই গাছ ব্যবহার করে থাকতেন কবিরাজগণ। এখনও নিয়ম মেনে এই গাছের অংশ বিশেষ দিয়ে চিকিৎসা করা হয়।
কালো মেঘের ভেলা (চলচ্চিত্র)

কালো মেঘের ভেলা হলো একটি বাংলাদেশি চলচ্চিত্র। চলচ্চিত্রটি পরিচালনা করেছেন মৃত্তিকা গুণ এবং এতে মুখ্য চরিত্রে অভিনয় করেছেন আপন ও রুনা খান। স্বল্পদৈর্ঘ্য হিসেবে সরকারি অনুদান পেলেও চলচ্চিত্রটি পূর্ণদৈর্ঘ্য হিসেবে নির্মিত হয়েছে। চলচ্চিত্রটি নির্মিত হয়েছে নির্মলেন্দু গুণের "কালো মেঘের ভেলা" উপন্যাস অবলম্বনে।
চলচ্চিত্রটি ২০১৯ সালের ২৬ জুলাই প্রেক্ষাগৃহে মুক্তি পায়।
"কালো মেঘের ভেলায়" দুখু চরিত্রে অভিনয়ের জন্য নাইমুর রহমান আপন ২০১৯ ৪৪তম জাতীয় চলচ্চিত্র পুরস্কারের আসরে সেরা শিশুশিল্পীর এবং নির্মলেন্দু গুণ "ইস্টিশনে জন্ম আমার" গানের জন্য শ্রেষ্ঠ গীতিকারের পুরস্কার জয় করেছিলেন।
মেরাজুল হক

মেরাজুল হক (জন্ম: ১৪ ডিসেম্বর ১৯৮৬) বাংলাদেশের একজন প্রাক্তন লিস্ট এ ক্রিকেটার। ১২ এপ্রিল ২০১৭ সালে ঢাকা প্রিমিয়ার ডিভিশন ক্রিকেট লিগে ব্রাদার্স ইউনিয়নের হয়ে খেলেন।
২০১৯-২০ বাংলাদেশ প্রিমিয়ার লিগ

"২০১৯–২০ বিপিএল মৌসুম বা ২০১৯-২০ বাংলাদেশ প্রিমিয়ার লিগ", (বিপিএল ৭ বা বঙ্গবন্ধু বিপিএল হিসাবেও পরিচিত) বাংলাদেশ প্রিমিয়ার লিগ (বিপিএল) এর সপ্তম আসর এবং একটি শীর্ষ পর্যায়ের টুয়েন্টি২০ ক্রিকেট প্রতিযোগিতা। এই প্রতিযোগিতার আয়োজক বাংলাদেশ ক্রিকেট বোর্ড (বিসিবি)। ১২ ডিসেম্বর ২০১৯ থেকে এ প্রতিযোগিতাটি শুরু হয়েছে। কুমিল্লা ভিক্টোরিয়ানস হচ্ছে বিগত মৌসুমের চ্যাম্পিয়ান।
এই মৌসুমের প্রতিযোগিতাটি ৬ ডিসেম্বর ২০১৯ শুরু হবে এবং ৪ ডিসেম্বর ২০১৯ উদ্বোধনী অনুষ্ঠান অনুষ্ঠিত হবে এমনটাই নির্ধারিত ছিল। কিন্তু পরবর্তীতে ৫ ডিসেম্বর প্রতিযোগিতাটি শুরুর দিন ঘোষণা করা হয়। ৩৮ দিনের দীর্ঘ প্রতিযোগিতার ফাইনাল খেলাটি অনুষ্ঠিত হবে ১১ জানুয়ারি ২০২০। অতঃপর আবারো ঘোষণা হয়, যে প্রতিযোগিতাটি ৫দিন পিছিয়ে শুরু হচ্ছে এবং যার তারিখ নির্ধারিত হয়েছে ১১ ডিসেম্বর ২০১৯ এবং শেষ হবে ১৭ জানুয়ারি ২০২০। উদ্বোধনী অনুষ্ঠানগুলো হবে ৮ ডিসেম্বর ২০১৯
চিটাগাং ভাইকিংস এর ফ্রাঞ্চাইজ মালিকানা ব্রিক্রি হওয়ায় এবারের আসরে দলটি অংশগ্রহণ করবে না, এবং আরো দুটি নতুন দলের আগমন ঘটবে। সর্বমোট ৮টি দল প্রতিযোগিতায় অংশ গ্রহণ করবে। খেলোয়াড়দের পুন খসড়া তালিকা তৈরী করার পূর্ব পর্যন্ত পূর্ব-স্বাক্ষরিত সকল খেলোয়াড়দের চুক্তিপত্রও বাতিল করা হয়েছে। যদিও পরে উক্ত ধারণাকে বাতিল করা হয়, খেলায় অংশগ্রহণকারী দলের সংখ্যা কমিয়ে ৭-এ আনা হয়, এবং বাংলাদেশ ক্রিকেট বোর্ড (বিসিবি) কর্তৃক নিয়ম পরিবর্তন করায় চিটাগাং ভাইকিংস আবারো খেলায় ফিরে আসছে।
১১ সেপ্টেম্বর ২০১৯ তারিখে, বাংলাদেশ ক্রিকেট বোর্ড (বিসিবি) সভাপতি নাজমুল হাসান পাপন এক সংবাদ সম্মেলনে চলমান বিপিএল প্রতিযোগিতার নিয়মকানুন পরিবর্তনের বিষয়ে অবহিত করেন। প্রতিযোগিতায় অর্জিত লভ্যাংশ নিয়ে বিপিএল গভর্নিং কাউন্সিল ও ফ্রাঞ্চাইজদের মধ্যে বিরোধ দেখা দিলে উক্ত সংবাদ সম্মলেনর আয়োজন করা হয় এবং সিদ্ধান্ত নেয়া হয় যে, বিসিবি এখন থেকে প্রতিযোগিতাটি কোন ধরনের ফ্রাঞ্চাইজ ছাড়াই পরিচালনা করবে, খেলোয়াড়দের যাতায়াত ও থাকার ব্যবস্থা বিসিবি থেকেই বরাদ্দ দেয়া হবে। সেই সাথে প্রতিযোগিতাটি ২০২০ সালে বঙ্গবন্ধুর ১০০তম জন্মবার্ষিকীতে তার নামে উৎর্গীত হবে এবং প্রতিযোগিতাটি পরবর্তীতে বঙ্গবন্ধু বিপিএল নামে পরিচিত হবে। দলগুলোর নাম পূর্বে মতোই থাকবে শুধুমাত্র দায়ভার ও পরিচালনার ভার থাকবে বিসিবির কাছে।
খেলোয়াড়দের খসড়া ১২ নভেম্বর ২০১৯-এ শুরুর জন্য নির্ধারিত ছিল। যেহেতু প্রতিযোগিতাটি শুরু হতে ৫ দিন পিছিয়েছে, তাই খেলোয়াড়দের খসড়া অনুষ্ঠিত হবে ১৭ নভেম্বর। ৭টি দলের মধ্যে ৫টি দলই পরিচালিত হবে প্রাইভেট কর্পোরেট ফার্ম কর্তৃক এবং বাকী দুটি দল পরিচালিত হবে বিসিবি কর্তৃক।
১৬ নভেম্বর ২০১৯, বিপিএল পরিচালনা পর্ষদ বিপিএল মৌসুমের লোগো উন্মোচন করে এবং সেই সাথে অংশগ্রহণকারী ৭টি দলের নাম ঘোষণা করে। খেলোয়াড়দের খসড়া পূর্বেই নির্ধারিত ছিল।
লিগ পর্যায়ে সর্বমোট ৪২টি ম্যাচ খেলা হবে, যার ২৪টি ম্যাচ অনুষ্ঠিত হবে ঢাকায়, ৬টি ম্যাচ সিলেটে এবং ১২টি ম্যাচ চট্টগ্রামে।
শ্রেষ্ঠ সঙ্গীত পরিচালক বিভাগে স্ক্রিন পুরস্কার

শ্রেষ্ঠ সঙ্গীত পরিচালক বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র পরিচালনার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। এ আর রহমান সর্বাধিক পাঁচবার এই পুরস্কার লাভ করেন, অন্যদিকে প্রিতম চক্রবর্তী চারবার, শঙ্কর-এহসান-লায় তিনবার এবং নাদিম-শ্রাবণ, রাজেশ রোশন, অনু মালিক ও অঙ্কিত তিওয়ারী দুইবার করে এই পুরস্কার লাভ করেন। সাম্প্রতিক বিজয়ী দুই সঙ্গীতের অ্যালবাম হল "কবির সিং" ও "গলি বয়" (২০১৯)।
দর্পন স্নায়ু

প্রতিফলক স্নায়ু হলো এমন এক স্নায়ু যা প্রাণীর কাজের সময় এবং প্রাণী যখন অন্যকে অনুরূপ কাজ করতে দেখে তখন একইভাবে উদ্দীপ্ত হয়। সুতরাং, এই স্নায়ু এমনভাবে প্রতিফলণ করে যেন প্রত্যক্ষকারী নিজেই কাজটি করছিল।
মানুষের মাঝে, প্রতিফলক স্নায়ুর সাথে সামঞ্জস্যপূর্ণ মস্তিষ্কের ক্রিয়ার সন্ধান পাওয়া গেছে প্রিমোটর কর্টেক্সে, সাপলিমেন্টারি মটর এরিয়ায়, প্রাইমারি সোমাটেবসেনসরি কর্টেক্সে এবং ইনফিরিওর পেরিয়াল কর্টেক্সে। মানুষের মধ্যকার প্রতিফলক স্নায়ুর আচরণ চিন্তনীয় বিষয়। পাখিদের মাঝে অনুকরণ অনুরণের আচার এবং স্নায়ুবিক লক্ষণ এক ধরনের প্রতিফলণ প্রণালীর উপস্থিতি নির্দেশ করে।
প্রতিফলক স্নায়ুর কার্যকলাপ কীভাবে সচেতন আচরণে সহায়তা করে, তার ব্যাখ্যায় সর্বজন স্বীকৃত কোনো স্নায়ুবিক বা গাণিতিক নকশা এখন পর্যন্ত এগোনো যায়নি। প্রতিফলক স্নায়ুর বিষয়টি তীব্র বিতর্কের জন্ম দিতে থাকে। ২০১৪ সালে "ফিলোসফিক্যাল ট্রানজেকশন অব দ্যা রয়্যাল সোসাইটি বি" প্রতিফলক স্নায়ু গবেষণা উপস্থাপনের উদ্দেশ্যে একটি পূর্ণাঙ্গ সংস্করণ প্রকাশ করে।
সচেতন স্নায়ুবিজ্ঞান এবং সচেতন মনবিদ্যার কিছু গবেষকেরা ধারণা করেন যে, এই পদ্ধতিটি মনস্তত্বিক কার্যপ্রণালীতে উপলব্ধি/কাজের সাদৃশ্যতা অনুভূতি যোগায়। তারা যুক্তি দেখান, প্রতিফলক স্নায়ু হয়তবা অন্য মানুষের কার্যকলাপ বোঝার জন্য এবং অনুকরণের মাধ্যমে নতুন দক্ষতা অর্জনে প্রয়োজনীয়।
কিছু গবেষকের ধারণা প্রতিফলন প্রকৃয়া হয়ত অবলোককনকৃত কার্যকলাপের অনুকারে সহায়তা করার মাধ্যমে মনস্তাত্ত্বিক দক্ষতা লাভে অবদান রাখে। যদিও অন্যরা প্রতিফলন স্নায়ুকে ভাষাগত দক্ষতার সাথে সংযুক্ত করে। মার্কোলাকোবানির মতো স্নায়ুবিশারদগণ যুক্তি দেখিয়েছেন যে, মানুষের মধ্যকার প্রতিফলন স্নায়ু প্রণালী অন্যান্য মানুষের কাজ এবং উদ্দেশ্য বুঝতে আমাদের সাহায্য করে। ২০০৫ সালের মার্চে প্রকাশিত এক গবেষণপত্রে লাকোবানি এবং তার সহকর্মীরা বিবৃতি দিয়েছিলেন, প্রতিফলন স্নায়ু উপলব্ধি করতে পারে যে, একটা চায়ের কাপ তুলতে যাওয়া মানুষটি চা পান করতে চায় নাকি টেবিল থেকে সেটি সড়াতে চাই। লাকোবানি আরও বলে, প্রতিফলন স্নায়ু হলো সহমর্মিতার মত অনুভবের সক্ষতা লাভের স্নায়ুবিক ভিত্তি।
চাঁদপুর ইউনিয়ন, কাপাসিয়া

চাঁদপুর ইউনিয়ন বাংলাদেশের গাজীপুর জেলার কাপাসিয়া উপজেলার অন্তর্গত একটি ইউনিয়ন। কাপাসিয়ার ১১ টি ইউনিয়নের মধ্যে ৩ টি ইউনিয়ন শীতলক্ষ্যা নদীর দক্ষিণে অবস্থিত এবং তার একটি চাঁদপুর ইউনিয়ন । এর প্রশাসনিক ভবন ইউনিয়নের সমৃদ্ধ গ্রাম ভাকোয়াদী গ্রামে অবস্থিত।
চাঁদপুর ইউনিয়নের প্রশাসনিক ভবন এবং কার্যক্রম ভাকোয়াদী গ্রামের ইউনিয়ন পরিষদ ভবন থেকে পরিচালিত হয়ে থাকে।
চাঁদপুর ইউনিয়নের মোট গ্রাম ২৬ টি।
গ্রামের নাম ,পুরুষ ও নারী এবং মোট জনসংখ্যা নিচে দেয়া হলো-
২৬,১০২ জন
চাঁদপুর ইউনিয়নের ইতিহাস চাঁদপুর ইউনিয়নের ইতিহাস সম্পর্কে এখনও জানা যায়নি। সামান্য ধারণা পাওয়া যায় যে, সম্ভবত ধনী হিন্দু বংশের কিংবা ব্যক্তির নামের উপর ভিত্তি করে এলাকার নাম করন করা হয়েছে চাঁদপুর এবং পরবর্তী ইউনিয়ন স্থাপিত হলে এর নাম দেওয়া হয় চাঁদপুর।
এই ইউনিয়ন এর জনপ্রতিনিধিদের নাম হলো- 
এই ইউনিয়ন শিক্ষা প্রতিষ্ঠানের জন্য বিখ্যাত ।উল্লেখযোগ্য বিদ্যালয় গুলো হলো-
পাপলা চামুরখী হযরত শাহ্ মাদার মাজার-কাপাসিয়া উপজেলা থেকে সি এনজি দিয়ে সরাসরি মাজারে-ভাড়া ৩০ টাকা।,চাঁদপুর ইউনিয়ন পরিষদ থেকে সি এনজি দিয়ে মাজারে ভাড়া- ১৫ টাকা।
১। চাঁদপুর এমদাদুল উলুম আলিম মাদ্রাসা। 
২। তিলশুনিয়া দাখিল মাদ্রাসা।
এখানে চাঁদপুর তালিমুল কুরআন মাদ্রাসা ও এতিমখানা নামে একটি মাদ্রাসা আছে।
সীমা (গণিত)

"এটি গণিতে ব্যবহৃত সীমার আংশিক ধারণা মাত্র। সীমার আরও কিছু ব্যবহার দেখতে, দেখুন ধারাবাহিক সীমা এবং ফাংশনের সীমা।"
গণিতে, একটি ফাংশন ইনপুট নিয়ে তার এক বা একাধিক মান প্রদর্শন করলে সেই মানগুলোই তার "সীমা"। ক্যালকুলাসে সীমা এর গুরুত্ব অপরিহার্য যা ধারাবাহিকতা, ডেরিভেটিভস, ইন্টেগ্রাল সংজ্ঞায়িত করতেও ব্যবহার করা হয় ।
ধারাবাহিক সীমার ধারণাটি টোপোলজিক্যাল নেট সীমার সাধারণ ধারণা এবং ক্যাটাগরি থিওরির সীমা এবং সরাসরি সীমার সাথে সম্পর্কিত ।
ফাংশনের সীমার সুত্রঃ
formula_1
এবং পড়া হয় "formula_2 এর ফাংশন formula_3 এর সীমা যেখানে formula_2 , formula_5 এর নিকটবর্তী যা  formula_6 এর সমান"। অর্থাৎ একটি ফাংশন formula_3, formula_6 এর সীমায় পৌছায় যেভাবে formula_2, formula_5 তে পৌছায় যা (→) চিহ্নের সাহায্যে প্রকাশ করা হয়, উধাহরন
formula_11যেভাবে formula_12।
চালাকচর ইউনিয়ন

চালাকচর ইউনিয়ন বাংলাদেশের নরসিংদী জেলার মনোহরদী উপজেলার অন্তর্গত একটি ইউনিয়ন।
গ্রাম সমুহঃ-
মৌজা চার‌টি 
১) হা‌ফিজপুর
২) চেঙ্গাইন
৩) চালাকচর
৪) বাঘ‌বের
প্রধান অর্থনী‌তি ধান, কলা, কু‌টি শিল্প